《题翠蛟》
宋代·罗相

坡仙已跨老鲸去，夭矫一蛟留翠岑。
头角要归沧海阔，鬐鳞聊舞小亭阴。
停杯欲共冯夷语，倚杖不知岚气深。
休用旌阳持剑起，怜渠终夜抱珠吟。

作者简介：罗相，号容谷散人，馀杭（今浙江馀杭西南）人。宁宗庆元五年（一一九九）进士。嘉定十三年（一二二○）为监察御史（《宋会要辑稿》职官七五之二五）。事见清雍正《浙江通志》卷一二六。今录诗三首。